stanford-oval/wikipedia huggingface dataset:
Scapa Flow

Scapa Flow
Scapa Flow on vesialue Skotlannissa, Orkneysaarten keskellä. Se on laaja, pohjois-eteläsuunnassa 24 km pitkä ja itä-länsisuunnassa 13 km leveä, pinta-alaltaan 312 km² keskisyvyydeltään 30  metriä syvä merialue, jota rajoittavat Orkney-saaret, pääsaari Pomona pohjoisessa, South Ronandsay idässä ja Hoy lännessä. Näiden saarten välissä on joukko pienempiä. Varsinainen sisääntuloväylä aukeaa etelän puolelta Pentland Firthiin, joka erottaa Orkneyt ja Skotlannin mantereen. Norjan Stavanger on itäpuolella suunnilleen samalla korkeudella. Saarten väliset kapeikot ovat karikkoisia ja äärimmäisen vaikeakulkuisia, joten sota-aikana niiden sulkeminen miinoilla, upotushylyillä ja verkoilla oli yksinkertaista ja varmaa. Saarilla on muutama asutuskeskus, suurimmat ovat Kirkwall ja Stromness.
Saksalaisia aluksia matkalla internoitaviksi Scapa Flow'hun 21.11.1918. Brittiläinen ilmalaiva N.S.8 lentää yläpuolella. Taisteluristeilijä SMS Seydlitz johtaa saattuetta vasemmalla. Sitä seuraavat taisteluristeilijät Moltke, Hindenburg ja Derfflinger.
Saksan sotalaivasto Scapa Flow'ssa ennen upottamista.
Laivastotukikohta suljettiin 1956, ja nykyisin sen kautta kulkee Pohjanmeren öljyn putki.
Historia

Aluetta on käytetty laivastotukikohtana viikinkien ajoista asti. Ensimmäisessä ja toisessa maailmansodassa se oli Yhdistyneen kuningaskunnan merivoimien tärkein tukikohta, koska sijaintinsa johdosta se oli portinvartijan asemassa Atlantille pääsyyn (GIUK gap) nähden.
Ensimmäisen maailmansodan päätyttyä Scapa Flow’hun internoitiin 74 Saksan keisarikunnan laivaston alusta odottamaan rauhansopimuksen allekirjoittamista. Amiraali Ludwig von Reuterin komentamat alukset saapuivat Scapa Flow'hun, niin että viimeisetkin olivat siellä 27. marraskuuta 1918. 21. kesäkuuta 1919 Reuter määräsi laivat upotettaviksi, jotteivät ne jäisi brittien käsiin. Yhteensä 52 laivaa upposi. Upottamisen yhteydessä brittien ja saksalaisten välille syntyneessä kahakassa kuolleet yhdeksän saksalaista merimiestä olivat maailmansodan viimeiset uhrit.
Alueella olevia hylkyjä

Saksalaisten alusten hylyt päätettiin aluksi jättää paikalleen, mutta myöhemmin mieli muuttui, ja 1930-luvun loppuun mennessä niistä korjattiin suurin osa eli 43 hylkyä pois. Yhteensä kymmenen eri kokoista alusta sai jäädä hylyiksi. Niistä kolme eli Markgraf, König ja Kronprinz Wilhelm ovat 26 000 tonnin Dreadnought-luokan taisteluristeilijöitä ja Brummer, Dresden, Karlsruhe ja Köln taas kevyitä 5 000 tonnin risteilijöitä. Lisäksi syrjemmällä on kolme torpedohävittäjää: S-36, S-54 ja V-83.
Jäljellä olevat alukset ovat suojeltuja, ja ne ovat suosittuja sukelluskohteita.
14. lokakuuta 1939 saksalainen sukellusvene U-47, päällikkönään Günther Prien, teki uhkarohkean teon ajamalla pinta-ajossa brittien nenän alta tukikohtaan ja torpedoimalla taistelulaiva HMS Royal Oakin. Sukellusvene selvisi vielä takaisin kotiin.
Royal Oak makaa suhteellisen matalassa vedessä miltei oikeassa asennossa. Sen ylärakenteisiin on alle kymmenen metriä, ja ne voi nähdä kirkkaan veden läpi pinnalta käsin. Alus on ja pysyy sukelluskiellossa. Siihen on kytketty poiju, jossa palaa ikuinen tuli, ja kerran vuodessa Yhdistyneen kuningaskunnan merivoimien omat sukeltajat käyvät vaihtamassa aluksen mastoon uuden White Ensign -sotalipun. Alus on samassa asemassa kuin Pearl Harborin satamassa uponnut taistelulaiva USS Arizona, jonka päälle on rakennettu muistomerkki lipputankoineen. Kuten Arizonankin, myös Royal Oakin säiliöistä nousee silloin tällöin iso kupla mustaa polttoöljyä.
| --- | --- |
HMS Royal Oak vuonna 1937: Kevyt risteilijä Karlsruhe vuonna 1914.
Aiheesta muualla

Kuvia tai muita tiedostoja aiheesta Scapa Flow Wikimedia Commonsissa
Saksan sotalaivaston nostaminen Scapa-lahdesta, Suomen Kuvalehti, 04.10.1924, nro 40, s. 13, Kansalliskirjaston digitaaliset aineistot
Simbu

| Simbu |
| --- | --- |
 Simbun sijainti punaisella
 Lippu
Valtio:   Papua-Uusi-Guinea
Hallinto:  
 – hallinnollinen keskus:  Kundiawa
Pinta-ala:  6 122 km²
Väkiluku (2011):  376 500
Simbu eli Chimbu on maakunta Papua-Uuden-Guinean ylänköalueella. Sen pääkaupunki on Kundiawa. Maakunnan pinta-ala on 6 122 neliökilometriä ja asukasluku noin 376 500 (2011).
Simbu sijaitsee maan vuoristoisessa osassa, ja maan korkein vuori Mount Wilhelm on maakunnan alueella.
Ratapiha

Ratapihaa Joensuussa
Ratapiha on rautatieliikenteen termi, jolla tarkoitetaan rautatieasemalla olevia raidejärjestelyjä.
Kohtauspaikan ratapiha

Yleisin ratapihatyypeistä on ns. kohtauspaikka-tyyppinen ratapiha, eli perinteinen yksiraiteisen rautatien asema raidejärjestelyineen. Sellainen löytyy lähes jokaiselta yksiraiteisen rautatien liikennepaikalta, sekä useimmilta kaksiraiteisten ratojen liikennepaikoista.
Yksiraiteisella radalla ratapiha käsittää yleensä 2–4 rinnakkaista täyspitkää raidetta, joita käytetään junien kohtaamiseen ja sivuuttamisiin (nopeampi juna ohittaa hitaamman). Lisäksi asemalla voi olla useita lyhyempiä pistoraiteita tavaran kuormaamista tai purkamista varten.
Kaksiraiteisella radalla ratapihalla on yleensä yksi sivuraide junien kohtaamisia varten pääraiteiden jommallakummalla puolella. Tältä raiteelta voi myös haarautua pistoraiteita kuormaus- ja purkupaikoille.
Kohtauspaikkana toimivalla liikennepaikalla tulisi olla vähintään kaksi sellaista raidetta, joille mahtuvat pituudeltaan suurimmatkin rataosalla liikennöivät junat. Tällöin junien pituus ei aseta rajoituksia kohtauspaikan käytölle.
Risteysasema

Pienellä risteysasemalla on yleensä 2–5 rinnakkaista raidetta, ja pääraiteet haarautuvat kahteen pääsuuntaan aseman toisessa päässä. Toiminnoiltaan pieni risteysasema vastaa yksiraiteisen radan kohtauspaikkaa. Liikennepaikalla voi olla myös kolmioraide, joka mahdollistaa liikennöinnin kaikista suunnista kaikkiin muihin suuntiin ilman, että veturi on siirrettävä junan toiseen päähän. Yksinkertaisimmillaan pieni risteysasema on vain yksi vaihde, josta eri suuntien radat haarautuvat.
Linjavaihde

Linjavaihde on periaatteessa pieni risteysasema, joka muodostuu yleensä yhdestä vaihteesta. Linjavaihteet ovat miehittämättömiä liikennepaikkoja, ja liikennepaikalta haarautuva vähemmän tärkeä suunta on yleensä vain pistoraide tai sivurata.
Tavararatapiha

Tavararatapiha on laajempi kokonaisuus, joka käsittää yhden tai useamman pienemmän ratapihan. Tavararatapiha jakaantuu yleensä seuraaviin osiin:
Tavararatapiha > Tuloratapiha

Tuloratapihalle saapuvat kaikki tavarajunat, jossa niistä irrotetaan veturi. Tämän jälkeen ratapihan vaihtotyöyksikkö siirtää vaunut lajitteluratapihalle tai laskumäkeen. Tuloratapiha voi toimia myös lähtöratapihana ja päinvastoin.
Tavararatapiha > Lajitteluratapiha

Lajitteluratapihalla junan vaunut työnnetään veturilla eri raiteille niiden kulloisenkin määränpään mukaan, ja näin saadaan muodostettua uusia, eri suuntiin lähteviä junia.
Tavararatapiha > Laskumäkiratapiha

Laskumäkiratapihan lajitteluperiaate on samanlainen kuin lajitteluratapihalla, mutta toimintatapa on erilainen. Kun saapuvan junan veturi on siirretty pois junan edestä, junarungon ilmajarrut lypsetään eli vaunujen paineilmajarrut irrotetaan irrotusventtiileistä, samalla vaunujen väliset kytkennät löysätään. Tämän jälkeen vaihtotyöveturi työntää junan vaunut laskumäen harjalle. Ratapihahenkilöstö avaa junan vaunujen väliset kytkennät, ja jarruttaa laskumäestä vaunuryhmän saaman vauhdin sopivaksi, ottaen huomioon vaunuryhmän painon ja matkan määräraiteelle. Vaunuryhmät vierivät omalla painollaan tasaisin välein määrätyille raiteille. Vaunujen pysäyttäminen tiettyyn kohtaa tapahtuu niiden törmätessä raiteella jo oleviin vaunuihin, jarruttamalla vaunua käsijarrulla tai käyttämällä raiteelle asetettavaa jarrukenkää.
Suurimmilla ratapihoilla (Tampere ja Kouvola) osa laskumäkitoiminnoista on automatisoitu. Esimerkiksi laskumäestä laskettujen vaunujen ja vaunuryhmien nopeutta säädellään ohjattavilla raidejarruilla. Tällöinkin jarrujen löysääminen ja kytkentöjen avaaminen on  tehtävä käsityönä. Tampereen ja Kouvolan lisäksi laskumäet löytyvät nykyisin myös Riihimäeltä ja Helsingistä.
Tavararatapiha > Kuormausratapiha

Harvinaisempi kuormausratapiha käsittää kuormaukseen tarvittavat toiminnot, kuten esimerkiksi lastauslaiturit ja tavaranostimet.
Tavararatapiha > Lähtöratapiha

Kun junan vaunut on saatu oikeaan järjestykseen, siirretään junan vaunurunko eli junarunko lajitteluratapihalta lähtöratapihalle. Lähtöratapiha käsittää tarvittavan määrän raiteita. Lähtöratapihalla junan eteen siirtyy ns. matkaveturi, joka vetää junan määränpäähänsä tai seuraavalle ratapihalle, jossa junan vaunusto muuttuu. Usein lähtöratapiha ja lajitteluratapiha ovat sama paikka, eikä valmista junaa enää siirretä lajitteluraiteelta.
Aiheesta muualla

Kuvia tai muita tiedostoja aiheesta Ratapiha Wikimedia Commonsissa
Vuosaaren ratapiha
Schülerschanze

Schülerschanze tarkoittaa seuraavia:
Schülerschanze, hyppyrimäki Hinterzartenissa Saksassa
Schülerschanze, hyppyrimäki Oberhofissa Saksassa
Schülerschanze, hyppyrimäki Oberhofissa Saksassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Schülerschanze”, voi hakea sivunnimihaulla, laajalla sivunnimihaulla tai tekstihaulla.
Serhi Lebid

| Mitalit | Mitalit | Mitalit |  |
| --- | --- | --- | --- |
|  Serhi Lebid |  Serhi Lebid |  Serhi Lebid |  |
Maa:  Ukraina
Miesten yleisurheilu
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Pronssia | München 2002 | 5 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Oostende 2001 | pitkä matka |  |
| Maastojuoksun EM-kilpailut  | Maastojuoksun EM-kilpailut  | Maastojuoksun EM-kilpailut  |  |
|  Kultaa | Ferrara 1998 | henkilökoht. |  |
|  Kultaa | Thun 2001 | henkilökoht. |  |
|  Kultaa | Medulin 2002 | henkilökoht. |  |
|  Kultaa | Edinburgh 2003 | henkilökoht. |  |
|  Kultaa | Seebad  Heringsdorf  2004 | henkilökoht. |  |
|  Kultaa | Tilburg 2005 | henkilökoht. |  |
|  Kultaa | Toro 2007 | henkilökoht. |  |
|  Kultaa | Bryssel 2008 | henkilökoht. |  |
|  Kultaa | Albufeira 2010 | henkilökoht. |  |
|  Hopeaa | Malmö 2000 | henkilökoht. |  |
|  Pronssia | Oeiras 1997 | henkilökoht. |  |
|  Pronssia | Tilburg 2005 | joukkue |  |
|  Pronssia | Dublin 2009 | henkilökoht. |  |
Serhi Lebid (ukr. Сергій Лебідь, s. 15. heinäkuuta 1975 Dnepropetrovsk, Ukrainan sosialistinen neuvostotasavalta) on ukrainalainen maasto- ja kestävyysjuoksija.
Lebid on voittanut maastojuoksun Euroopan mestaruuden vuosina 1998, 2001, 2002, 2003, 2004, 2005, 2007, 2008 ja 2010. Lisäksi hän on saavuttanut EM-hopeaa 2000 ja pronssia 1997 ja 2009. Maastojuoksun MM-kilpailuissa hän sai hopeaa Mohammed Mourhitin voittamassa pitkän matkan kilpailussa Oostendessa 2001. Edellisenä vuonna hän oli sijoittunut Vilamourassa pitkällä matkalla kahdeksanneksi ja lyhyellä matkalla kymmenenneksi.
Lebid saavutti pronssia Münchenin 2002 EM-kisojen 5 000 metrin juoksussa ajalla 13.40,00. Sydneyn olympialaisissa 2000 hän sijoittui samalla matkalla seitsemänneksi ajalla 13.37,80. Universiadeissa hän on voittanut 5 000 metrin juoksun 1999, 2001 ja 2003 . Hän voitti saman lajin myös Euroopan cupin superliigassa Malagassa 2006. Göteborgin EM-kilpailuissa 2006 hän sijoittui 10 000 metrin juoksussa viidenneksi. Barcelonan EM-kisoissa 2010 hän oli 5 000 metrin neljäs.
Henkilökohtaiset ennätykset > Ulkoradat

| Laji | Aika | Paikka | Vuosi |
| --- | --- | --- | --- |
| 1 500 m | 3.38,44 | Kiova | 2005 |
| 3 000 m | 7.35,06 | Monaco | 2002 |
| 5 000 m | 13.10,78 | Berliini | 2002 |
| 10 000 m | 28.09,71 | Praha | 2006 |
| Puolimaraton | 1.01.51 | Milano | 2003 |
| Maraton | 2.08.32 | Soul | 2014 |
Henkilökohtaiset ennätykset > Sisäradat

| Laji | Aika | Paikka | Vuosi |
| --- | --- | --- | --- |
| 1 500 m | 3.44,00 | Lvov | 1998 |
| 3 000 m | 7.41,01 | Peaniá | 2004 |
| 2 mailia | 8.21,57 | Birmingham | 2001 |
Scanria

| Oy Scanria Ab |
| --- | --- |
Yritysmuoto:  osakeyhtiö
Perustettu:  1994
Toimitusjohtaja:  Juha-Petri Heimonen
Puheenjohtaja:  Juhani Kuosmanen
Tuotteet:  internet-palvelut
Henkilöstö:  noin 100
Tytäryhtiöt:  Suomen Numerokeskus Oy
Kotisivu:  www.scanria.fi
Infobox OKVirheellinen NIMI-arvo: 
Oy Scanria Ab on Juhani Kuosmasen perustama internet-palveluita julkaiseva yritys. Yrityksen tuotteita ovat  internetissä toimivat uutis- ja hakupalvelut, verkkokauppa- ja kotisivuratkaisut sekä verkkotunnuspalvelut. Scanria toimii neljällä paikkakunnalla.
Scanria toimi vuoden 2021 alkuun myös kirjankustannusalalla ja toiminnan pääpaino oli käännöskirjallisuudessa. Se julkaisi useita kirjoja vuodessa. Scanrian tytäryhtiö on tekaistuihin laskuihin yhdistetty Suomen Numerokeskus.
Scanria oli Suomen Kustannusyhdistyksen jäsen.
Yhtiö lähettää myös pk-yrityksille aiheettomia laskuja ja perii niitä aggressiivisesti. Yhtiöstä ja sen lukuisista rinnakkaistoiminimistä on tehty suuri määrä rikosilmoituksia.
Suomen Numerokeskus

Suomen Numerokeskus Oy on Scanrian tytäryhtiö, joka ylläpitää sähköisiä puhelinluetteloita eli numeropalvelua. Luettelotiedot päivittyvät puhelinoperaattorien yhteisestä tietokannasta. Suomen Numerokeskus on perustettu vuonna 2011 ja se työllistää 25 henkeä.
Suomen Numerokeskusta on syytetty tekaistujen laskujen lähettämisestä. Vuosina 2011–2015 tehtiin poliisin rikostietojärjestelmään 250 ilmoitusta, joissa Suomen Numerokeskus Oy oli osallisena tai asianosaisena. Scanrian mukaan kyse oli alkuaikojen ongelmista ja kokemattomista työntekijöistä.
Julkaisuja

Scanrian julkaisemia kirjoja ovat muiden muassa:
John C. Maxwell, Eteenpäin epäonnistuminen
Jeffrey Long, Todisteita tuonpuoleisesta elämästä: mitä tiedämme rajakokemuksista
Aage Storm Borchgrevink, Norjalainen tragedia: Anders Behring Breivik ja tiet Utøyalle
Dannion Brinkley, Valon pelastama: tositarina miehestä joka kuoli kahdesti
Kent A. Kiehl, Psykopaattikuiskaaja: ihmiset ilman omaatuntoa
John C. Maxwell, Testaa unelmasi: 10 kysymystä, jotka auttavat sinua saavuttamaan unelmasi
Jon Ronson, Julkisesti häpäisty
Michael D’Antonio, Kun mikään ei riitä: Donald Trump ja menestyksen nälkä
Garri Kasparov, Talvi lähestyy – Vladimir Putin ja vapaan maailman viholliset
Gregg Hurwitz, Orpo nimeltä X
Michael Punke, The Revenant: kostaja
Dean Burnett, Idioottiaivot: kuinka aivomme oikeastaan toimivat
Ayaan Hirsi Ali, Harhaoppinen: miksi islam tarvitsee nyt uskonpuhdistusta
Tania Kambouri, Naispoliisin rankka arki monikulttuurisessa Saksassa
Sady Doyle, Ihmisrauniot: naiset, joita rakastamme vihata, haukkua ja pelätä... ja miksi
Markku Söderström, toim. Atik Ismail, Stadin kundista kaapunnin pojaksi: Näyttelijä Markku Söderströmin elämäkerta
Eeva Oehlandt: Elossa! Erään perheen historia
Aiheesta muualla

virallinen sivusto
Suomen puhelinluettelot
Suomen Numerokeskus Oy
Shawn Bradley

Shawn Bradley
Shawn Paul Bradley (s. 22. maaliskuuta 1972 Landstuhl, Länsi-Saksa) on koripalloilija, jolla on Saksan ja Yhdysvaltain kansalaisuudet. Hän on 228cm pitkä ja painaa 125kg. Hän pelasi NBA:n Dallas Mavericksissa. Bradley lopetti koripallouransa kesäkuussa 2005 ja perusti kanafarmin Utahiin.
Aiheesta muualla

Shawn Bradley nba.comissa (englanniksi)
Schiniás

| Schiniás Σχινιάς |
| --- | --- |
 Schiniás
 Koordinaatit: 38°9′4″N, 24°0′13″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Marathónas
Hallinto:  
 – Asutustyyppi:  kylä
 – Kallikrates-koodi:  4906010108
Väkiluku (2011):  264
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Schiniás (kreik. Σχινιάς) tai Schoiniás (Σχοινιάς) on Kreikan kylä, joka sijaitsee Ateenan metropolialueen koillispuolella. Se kuuluu hallinnollisesti Marathónaksen kuntaan, Itä-Attikan alueyksikköön ja Attikan alueeseen. Kylän väkiluku on 264 (vuonna 2011).
Schiniáksen soutustadion.
Schiniáksen kylä sijaitsee Marathónaksen tasangolla linnuntietä noin 31 kilometriä koilliseen Ateenan keskustasta. Kylässä sijaitsee Schiniáksen soutustadion, joka rakennettiin Ateenan vuoden 2004 olympialaisia varten. Kylän itäpuolella sijaitsee Schiniáksen kansallispuisto kosteikkoalueineen.
Aiheesta muualla

Kuvia tai muita tiedostoja aiheesta Schiniás Wikimedia Commonsissa
Scott Westerfeld

| Scott Westerfeld |
| --- | --- |
 Scott Westerfeld vuonna 2010.
Henkilötiedot
Syntynyt: 5. toukokuuta 1963 (ikä 61) Dallas, Texas, Yhdysvallat
Ammatti:  kirjailija
Puoliso:  Justine Larbalestier
Kirjailija
Tuotannon kieli: englanti
Tyylilajit:  nuortenkirjallisuus tieteiskirjallisuus
Pääteokset:  Uglies Leviathan
Aiheesta muualla
Kotisivut
Löydä lisää kirjailijoitaKirjallisuuden teemasivulta
Scott Westerfeld (s. 5. toukokuuta 1963 Dallas, Texas) on yhdysvaltalainen kirjailija. Hänen tunnettuja teoksiaan ovat dystooppinen Uglies-kirjasarja ja steampunk-sarja Leviathan. Westerfeld kirjoittaa pääasiassa nuortenkirjoja, vaikka hänen ensimmäiset romaaninsa ovatkin aikuisille suunnattuja.
Vuonna 1985 Westerfeld suoritti alemman korkeakoulututkinnon Vassar Collegessa, jossa opiskeli filosofiaa. Hän on ollut naimisissa australialaiskirjailija Justine Larbalestierin kanssa vuodesta 2001.
Teoksia > Uglies

Uglies (2005)
Pretties (2005)
Specials (2006)
Extras (2007)
Teoksia > Impostors

Impostors (2018)
Shatter City (2019)
Mirror’s Edge (2021)
Youngbloods (2022)
Teoksia > Muita teoksia

Niin eilistä.  (So Yesterday, 2004)  Suomentanut Sami Rouhento. WSOY, 2006.
Aiheesta muualla

Kuvia tai muita tiedostoja aiheesta Scott Westerfeld Wikimedia Commonsissa
Scott Westerfeldin kotisivu
Silicon on insulator

Silicon on insulator eli SOI on puolijohteiden valmistuksessa käytetty tekniikka, jossa substraatissa on pelkän piin sijasta tyypillisesti piidioksidista tai safiirista tehty eristekerros kahden piikerroksen välissä. Näin valmistettuun mikropiiriin muodostuvat loiskapasitanssit ovat piisubstraattiin verrattuna pienempiä, joten piirin tehonkulutus on matalampi. IBM julkaisi ensimmäisen SOI-toteutuksen elokuussa 1998.
Radiotaajuus- ja sekasignaalisovellutuksissa tekniikalla saadaan alhaisempi kohina.
SLK (albumi)

| SLK Stam1na |
| --- | --- | --- |

Studioalbumin tiedot
 Äänitetty : syksy 2013
 Studio : Sound Supreme -studio, Hämeenlinna
 Julkaistu: 7. helmikuuta 2014
 Tuottaja(t): Janne Saksa
 Tyylilaji: thrash metal, progressiivinen metalli, black metal
 Kesto: 44.25
 Levy-yhtiö: Sakara Records
Listasijoitukset
  1.
Stam1nan muut julkaisut
| Nocebo 2012 | SLK 2014 | Elokuutio 2016 |
Singlet albumilta SLK
 ”Panzerfaust” Julkaistu: 24. tammikuuta 2014  ”Dynamo” Julkaistu: 7. helmikuuta 2014
SLK on Stam1nan kuudes studioalbumi, joka julkaistiin 7. helmikuuta 2014. Sen on tuottanut Janne Saksa ja miksannut Tue Madsen. Albumin teemana ovat päätepysäkit. Albumi sisältää aiemmista äänitteistä poiketen black metal -musiikille tyypillisiä elementtejä. Albumi palkittiin Emma-gaalassa 27. helmikuuta 2015 vuoden 2014 metallialbumina. Albumin tunnetuimmat kappaleet ovat ”Dynamo”, ”Panzerfaust” ja ”Kuoliaaksi ruoskitut hevoset”, joista kahdesta jälkimmäisestä julkaistiin musiikkivideot.
Taustaa

Syyskuussa 2013 yhtye ilmoitti aloittaneensa kuudennen studioalbuminsa nauhoitukset. Albumin työstämisen kerrottiin olleen alussa synkkää mutta tekemistä innostivat tuottaja Janne Saksa ja miksaaja Tue Madsen. Yhtyeen laulaja-kitaristi Antti Hyyrynen on kommentoinut albumin olevan yhtyeen "henkilökohtainen comeback”. Yhtye on julkaisi albumin yhteydessä myös DVD:n Kadonneet 18 Vuotta, joka on jatkoa vuoden 2009 DVD:lle K13V.
Päivä albumin julkaisemisen jälkeen yhtye lähti Saattoja ja hoitoja 2014 –kiertueelle, joka alkoi 8. helmikuuta 2014 Radio Rock –risteilyltä ja päättyi Tokioon toukokuussa 2014.
Kappaleet

Sanoitukset: Antti Hyyrynen, paitsi DVD:n kappale 3, san. Mariska. Sanoitusapu: Jarkko Martikainen. Sovitukset: Stam1na.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Rautasorkka | Hyyrynen | 4.23 |  |  |  |  |  |  |
| 2. | Kalmankansa | Kai-Pekka Kangasmäki | 4.29 |  |  |  |  |  |  |
| 3. | Panzerfaust | Kangasmäki | 3.59 |  |  |  |  |  |  |
| 4. | Kuoliaaksi ruoskitut hevoset | Pekka Olkkonen | 3.46 |  |  |  |  |  |  |
| 5. | Masiina | Olkkonen | 5.15 |  |  |  |  |  |  |
| 6. | Heikko ehkä | Kangasmäki | 3.21 |  |  |  |  |  |  |
| 7. | Dynamo | Hyyrynen | 3.47 |  |  |  |  |  |  |
| 8. | Kylmä kuuma kylmä | Hyyrynen | 3.51 |  |  |  |  |  |  |
| 9. | Usko pois | Olkkonen | 3.28 |  |  |  |  |  |  |
| 10. | Kolmen minuutin hiljaisuus | Kangasmäki, Hyyrynen | 2.48 |  |  |  |  |  |  |
| 11. | SLK | Olkkonen, Hyyrynen | 5.18 |  |  |  |  |  |  |
| Deluxe edition DVD: Live @ Pakkahuone 2013 |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Piste jolta ei ollut paluuta | Hyyrynen |  |  |  |  |  |  |  |
| 2. | Pakkolasku | Olkkonen |  |  |  |  |  |  |  |
| 3. | Tavastia palamaan! | Kangasmäki |  |  |  |  |  |  |  |
| 4. | Paha arkkitehti | Olkkonen |  |  |  |  |  |  |  |
| 5. | Valtiaan uudet vaateet | Olkkonen |  |  |  |  |  |  |  |
| 6. | Maalla, merellä, ilmassa | Olkkonen |  |  |  |  |  |  |  |
| 7. | Ei encorea | Olkkonen |  |  |  |  |  |  |  |
| 8. | Lepositeet | Olkkonen |  |  |  |  |  |  |  |
| 9. | Yhdeksän tien päät | Olkkonen |  |  |  |  |  |  |  |
| 10. | Muistipalapelit | Hyyrynen |  |  |  |  |  |  |  |
| 11. | Rikkipää | Hyyrynen |  |  |  |  |  |  |  |
| 12. | Arveton on arvoton | Olkkonen |  |  |  |  |  |  |  |
| 13. | Uudet kymmenen käskyä | Hyyrynen |  |  |  |  |  |  |  |
| 14. | Eloonjäänyt | Olkkonen |  |  |  |  |  |  |  |
| 15. | Puolikas ihminen | Hyyrynen |  |  |  |  |  |  |  |
| Kadonneet 18 vuotta dokumentissa julkaistut kappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Kulli-man | Hyyrynen | 0.54 |  |  |  |  |  |  |
Kokoonpano

Antti Hyyrynen – laulu, kitara
Kai-Pekka Kangasmäki – basso, taustalaulu
Emil Lähteenmäki – kosketinsoittimet
Pekka Olkkonen – kitara
Teppo Velin – rummut
Kokoonpano > Vierailijat

Spellgoth – laulu kappaleissa ”Panzerfaust” ja ”Kylmä kuuma kylmä”
Esa Pulliainen – kitara kappaleessa ”Kolmen minuutin hiljaisuus”
Tuomo Saikkonen – laulu kappaleissa ”Panzerfaust”, ”Kylmä kuuma kylmä” ja ”SLK”
Saikkonen, Kuisma Aalto, Vauhkonen ja Spellgoth (sekä Hyyrynen, Kangasmäki ja Olkkonen) – huutokuoro kappaleissa ”Panzerfaust” ja ”Heikko ehkä”
Arvostelut

Ave Noctum (Pete Woods): 8/10
Imperiumi.net 20.2.2014 (Niko Kaartinen): 8-/10
Inferno 7.2.2014 (Toni Keränen):
Kaaoszine 8.2.2014 (Lassi Hinttala): 7½/10
Metal Discovery (Rick Tilley): 9/10
Rumba:
Soundi:
Aiheesta muualla

SLK (albumi) Discogsissa. (englanniksi)
Albumi SLK (albumi) Encyclopaedia Metallum -sivustolla (englanniksi)
Stam1na - Panzerfaust video Youtubessa
Shimanemaru-luokka

| Shimanemaru-luokka |
| --- | --- |

Tekniset tiedot
Uppouma:  11 989 t (standardi)
Pituus:  160,5 m (kokonaispituus)
Leveys:  20 m
Syväys:  9,1 m
Koneteho:  8 600 shp
Nopeus:  18,5 solmua
Aseistus
Meritorjunta:  12 lentokonetta
Ilmatorjunta:  2 × 12 cm tykkiä 52 × 25 mm type 96 -ilmatorjuntatykkiä
Shimanemaru-luokka oli keisarillisen Japanin laivaston kahden saattuetukialuksen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Shimanemaru | Kawasaki, Kōbe | 8. kesäkuuta 1944 | 17. joulukuuta 1944 | 28. helmikuuta 1945 | upotettu 24. heinäkuuta 1945 |
| Ōtakisanmaru | Kawasaki, Kōbe | 18. syyskuuta 1944 | 14. tammikuuta 1945 | ei | romutettu 1948 |
| Ryūhōmaru | Kawasaki, Kōbe | 18. joulukuuta 1944 | ei | ei | työt keskeytettiin helmikuussa 1945 siviilikäyttöön 1949 romutettu 1964 |